Document ID: /roh_data/filtered/Bilingualer_Corpus_interleaved-it-rm.jsonl.gz/997

This is a text translated from Italian to Rumantsch Grischun.
Revisione parziale della legge sulla cura degli ammalati

Nella sessione di agosto 2005 il Governo sottoporrà al Gran Consiglio il progetto relativo alla nuova concezione dell'assistenza ospedaliera nel Cantone dei Grigioni e il progetto relativo alla nuova concezione della piazza ospedaliera di Coira. Nel corso di diverse sedute, la Commissione permanente per la sanità e la politica sociale (CSPS), presieduta da Mathis Trepp, ha discusso in via preliminare e licenziato all'attenzione del Gran Consiglio i due relativi messaggi del Governo. Erano presenti alle sedute anche il Consigliere di Stato Martin Schmid e rappresentanti dell'Ufficio dell'igiene pubblica.

Nuova concezione dell'assistenza ospedaliera del Cantone

Come scrive il Governo nel suo messaggio, la nuova concezione dell'assistenza ospedaliera si è resa necessaria in seguito all'aumento dei costi nel settore sanitario in generale e nel settore ospedaliero in particolare. La ripartizione attuale in quattro livelli degli ospedali sovvenzionati (ospedalizzazione centralizzata, ospedalizzazione ampliata di base, ospedalizzazione normale di base, ospedalizzazione semplice di base) deve quindi essere sostituita con una ripartizione in due livelli (ospedalizzazione di base, ospedalizzazione centralizzata). Gli ospedali devono inoltre ottenere maggiore margine di manovra imprenditoriale. Un ulteriore punto chiave del messaggio consiste nel fatto che per la gestione dell'assistenza ospedaliera il Cantone prevede una differenziazione dell'offerta di prestazioni avente diritto a sussidi degli ospedali. Ciò significa concretamente che in futuro il Cantone farà una distinzione negli ospedali tra specializzazioni che ricevono dal Cantone sussidi sia per le prestazioni mediche (sussidi per caso) che per il servizio di picchetto del settore stazionario e specializzazioni che ricevono sussidi dal Cantone esclusivamente per le prestazioni mediche.

In relazione a diversi articoli del progetto i membri della Commissione hanno avanzato proposte di modifica. Ad esempio una maggioranza della Commissione chiede per l'Ospedale di Ilanz di inserire la pediatria nell'offerta avente diritto a sussidi per le prestazioni mediche e per il servizio di picchetto del settore stazionario. Per quanto riguarda l'inserimento nell'offerta avente diritto a sussidi per le prestazioni mediche e per il servizio di picchetto del settore stazionario sono state avanzate anche due proposte di minoranza. Queste riguardano da un lato l'inserimento della pediatria nell'offerta avente diritto a sussidi per il servizio di picchetto del settore stazionario dell'Ospedale di Davos e dall'altro il rispettivo inserimento della chirurgia generale e dell'anestesiologia nell'Ospedale di Poschiavo.

Un'ulteriore proposta di minoranza vorrebbe far dipendere la concessione di sussidi cantonali agli ospedali non solo dal rispetto della qualità strutturale ma anche dalla qualità della procedura e dei risultati. Ulteriori proposte di minoranza riguardano l'ammontare dei sussidi cantonali agli investimenti degli ospedali e alle prestazioni mediche, nonché il diritto di codecisione del Cantone per quanto riguarda gli ospedali.

Nuova concezione della piazza ospedaliera di Coira

In base al messaggio del Governo, sulla piazza ospedaliera di Coira dovrà a titolo di novità avere diritto a sussidi unicamente l'Ospedale cantonale dei Grigioni che risulterà dalla fusione dell'Ospedale cantonale e del Kreuzspital Chur, nonché dall'integrazione della Clinica cantonale Fontana. L'offerta avente diritto a sussidi comprende l'insieme delle prestazioni fornite oggi da questi tre ospedali. Di questo progetto è stato ampiamente discusso l'ammontare dei sussidi cantonali agli investimenti - al riguardo vi è una proposta di maggioranza per un aumento - e l'ammontare dei sussidi cantonali alle prestazioni mediche. Una relativa proposta di aumento del sussidio non ha ottenuto la maggioranza.

Per il resto la Commissione ha accolto le proposte del Governo.

Un ulteriore tema di discussione della seduta della Commissione è stato l'incarico della CSPS concernente la continuazione del registro dei tumori che il Governo ha raccomandato di respingere.

La Commissione ha ancora discusso ampiamente il tema avvalendosi della consulenza di esperti. Essa resta fedele all'incarico di commissione con 7 voti favorevoli contro 4 contrari e chiede al Governo di chiarire quali condizioni dovrebbero essere soddisfatte affinché il Cantone continui a sostenere finanziariamente il registro dei tumori.

Organo: Commissione per la sanità e la politica sociale

Fonte: it Commissione per la sanità e la politica sociale

Data: 16.08.2005

Revisiun parziala da la lescha per promover la tgira da malsauns

La sessiun d'avust 2005 vegn la regenza a preschentar al cussegl grond in project davart la nova concepziun dal provediment dal chantun cun ospitals en il chantun Grischun ed in project davart la nova concepziun da la plazza d'ospitals da Cuira. La cumissiun permanenta per sanadad e fatgs socials dal cussegl grond (CSF) ha - sut la direcziun da Mathis Trepp - tractà e deliberà las duas missivas correspundentas da la regenza en pliras sedutas per mauns dal cussegl grond. A las sesidas èn er stads preschents cusseglier guvernativ Martin Schmid sco er represchentantas e represchentants da l'uffizi da sanadad.

Nova concepziun dal provediment dal chantun cun ospitals

Sco che la regenza scriva en sia missiva, pretenda l'augment dals custs en il sectur da la sanadad en general ed en il sectur dals ospitals en spezial ina nova concepziun dal provediment cun ospitals. La divisiun actuala dals ospitals subvenziunads en quatter stgalims (provediment da center, provediment da basa extendì, provediment da basa normal, provediment da basa simpel) duai vegnir remplazzada tras ina divisiun en dus stgalims (provediment da basa, provediment da center). Ultra da quai duain ils ospitals survegnir dapli libertads per agir sco interpresa. In ulteriur punct caracteristic da la missiva è che la direcziun dal provediment cun ospitals duai succeder - or dal puntg da vista dal chantun - tras ina differenziaziun da la purschida da prestaziuns cun dretg da contribuziun dals ospitals. Quai vul dir concretamain ch'il chantun differenziescha en l'avegnir per mintga ospital tranter secturs spezials, als quals il chantun conceda contribuziuns tant per las prestaziuns medicinalas (contribuziuns pro cas) sco er per ils servetschs da pichet dal sectur staziunar, e tranter secturs spezials, als quals il chantun conceda unicamain contribuziuns per las prestaziuns medicinalas.

Davart differents artitgels dal project han las commembras ed ils commembers da la cumissiun inoltrà propostas da modificaziun. Uschia ha ina maioritad da la cumissiun fatg la proposta d'integrar la pediatria en la purschida cun dretg da contribuziun per las prestaziuns medicinalas e per ils servetschs da pichet dal sectur staziunar da l'ospital da Glion. Areguard l'integraziun en la purschida cun dretg da contribuziun per las prestaziuns medicinalas e per ils servetschs da pichet dal sectur staziunar èn avant maun er duas propostas da minoritad. Quellas pertutgan d'ina vart l'integraziun da la pediatria en la purschida cun dretg da contribuziun per ils servetschs da pichet dal sectur staziunar da l'ospital da Tavau e da l'autra vart l'integraziun correspundenta da la chirurgia generala e da anestesiologia en l'ospital da Puschlav.

In'ulteriura proposta da minoritad na vuless betg che la concessiun da contribuziuns chantunalas als ospitals dependia mo da l'observaziun da la qualitad da la structura, mabain er da la qualitad dal process e dal resultat. Ulteriuras propostas da minoritad tematiseschan l'autezza da las contribuziuns chantunalas a las investiziuns dals ospitals sco er a las prestaziuns medicinalas ed il dretg da cundecisiun dal chantun en ils ospitals.

Nova concepziun da la plazza d'ospitals da Cuira

Tenor la missiva da la regenza duai unicamain l'ospital chantunal dal Grischun a Cuira - che resulta da la fusiun da l'ospital chantunal e regiunal retic a Cuira e da l'ospital da la crusch a Cuira sco er da l'integraziun da l'ospital chantunal da dunnas Fontana - avair da nov il dretg da contribuziuns. La purschida cun dretg da contribuziun cumpiglia il spectrum da las prestaziuns che vegnan furnidas oz da quels trais ospitals. Tar quest project èn vegnidas discutadas detagliadamain oravant tut l'autezza da las contribuziuns chantunalas a las investiziuns - qua è avant maun ina proposta da maioritad - e l'autezza da las contribuziuns chantunalas a las prestaziuns medicinalas. Qua n'ha la proposta d'augmentar la contribuziun betg chattà ina maioritad.

Dal rest è la cumissiun suandada las propostas da la regenza.

In'ulteriura tractanda en la sesida da cumissiun è stada l'incumbensa da la CSF concernent la cuntinuaziun dal register da cancer che la regenza propona da refusar.

La cumissiun ha discutà la tematica - cun consultar diversas expertas e divers experts - anc ina giada detagliadamain. Cun 7 cunter 4 vuschs stat ella tar l'incumbensa da cumissiun e dumonda la regenza da sclerir, tge cundiziuns che stoppian esser ademplidas per ch'in sustegn finanzial dal register da cancer tras il chantun vegnia vinavant en dumonda.

Gremi: cumissiun per sanadad e fatgs socials

Funtauna: rg cumissiun per sanadad e fatgs socials

Data: 16.08.2005